Babelscape/SREDFM huggingface dataset:
Εκαταίος ο Μιλήσιος

Ο Εκαταίος ο Μιλήσιος, γιος του Ηγησάνδρου, γεννήθηκε στη Μίλητο ανάμεσα στο 560 π.Χ. και το 550 π.Χ., και πέθανε μάλλον πριν από το 480 π.Χ. 
Έζησε κατά τα χρόνια της βασιλείας του Δαρείου, που διαδέχθηκε στην εξουσία τον Καμβύση το Β'. Μαζί με το Διονύσιο το Μιλήσιο ήταν ιστοριογράφοι κατά την περίοδο της ξε' (65ης) Ολυμπιάδας. Η ιστοριογραφία αναπτύχθηκε στην Ιωνία. Όλοι οι ιστοριογράφοι πριν από τον Ηρόδοτο αποκαλούνται από πολλούς επιστήμονες, μάλλον περιοριστικά, «λογογράφοι» (ο Ηρόδοτος αποκαλεί τον Εκαταίο «λογοποιόν»). Με τον όρο αυτό αναφέρονται και στην ιστορία της αρχαίας λογοτεχνίας. Πρώτος ιστοριογράφος-λογογράφος θεωρείται ο Εκαταίος ο Μιλήσιος.
Σπυρίδων Δαρδάλης

Ο Σπυρίδων Δαρδάλης ή Δαρδάλιας, γνωστός και ως καπετάν Τσαούσης ήταν σημαντικός Έλληνας Μακεδονομάχος οπλαρχηγός από τη Σιάτιστα Βοΐου, της περιφερειακής ενότητας Κοζάνης.
Γεώργιος Μ. Μελάς

"Για άλλους με όμοιο όνομα δείτε Γεώργιος Λ. Μελάς, Γεώργιος Β. Μελάς.
Ο Γεώργιος Μ. Μελάς (1866 - 1931) ήταν ιδιαίτερος γραμματέας του Βασιλιά Κωνσταντίνου.
Σπυρίδων Ι. Μυλωνάς

Ο Σπυρίδων Ι. Μυλωνάς (ρως. Спиридон Иванович Милонас 1778 - 1837) – ήταν πλοίαρχος Α Τάξεως του Πολεμικού Στόλου της Ρωσικής Αυτοκρατορίας.
Λάνα Ντελ Ρέι

Η Ελίζαμπεθ Γούλριτζ Γκραντ (αγγλικά: "Elizabeth Woolridge Grant", 21 Ιουνίου 1985), γνωστή με το καλλιτεχνικό όνομα Λάνα Ντελ Ρέι, είναι Αμερικανίδα τραγουδίστρια και τραγουδοποιός. 
Άρχισε να γράφει τραγούδια στα 18 της 
και υπέγραψε το πρώτο δισκογραφικό συμβόλαιο της το 2007 με την 5 Points Records. Το δεύτερο studio album δηλ. η πρώτη της μεγάλη επιτυχία, Born To Die κυκλοφόρησε το 2012. Πήγε νούμερο δύο στην Αμερική και ήταν το τρίτο άλμπουμ με τις καλύτερες πωλήσεις για το 2012. Τα πρώτα πέντε σινγλς του άλμπουμ έγιναν επιτυχίες και κατέκτησαν τα τσαρτ. Το τρίτο studio album της Ultraviolence, κυκλοφόρησε τον Ιούνιο του 2014 και έκανε το ντεμπούτο του στο νούμερο ένα στο Billboard 200. Ακολούθησε το Honeymoon (2015), τo Lust For Life (2017), τo Norman fucking Rockwell! (2019), ένα από τα πιο κριτικά καταξιωμένα άμπουμ της δεκαετίας και το Chemtrails Over The Country Club (2021).

Γεννήθηκε στη Νέα Υόρκη και μεγάλωσε στο Λέικ Πλάσιντ. Είναι κόρη του επιχειρηματία Ρομπ Γκραντ. Επέλεξε το ψευδώνυμό της επιθυμώντας κάτι που αντανακλά το στυλ της, που παραπέμπει στην παλαιά λάμψη του Χόλιγουντ. Είναι δημοφιλής για τον ξεχωριστό σινεματικό της ήχο, ο οποίος συνδυάζει επιδράσεις από τις δεκαετίες του 1950 και 1960, από τη χιπ-χοπ μουσική, και από τραγουδιστές όπως ο Έλβις Πρίσλεϊ, η Νάνσυ Σινάτρα και οι Νιρβάνα, όπως φαίνεται σε τραγούδια της όπως το "National Anthem" και το ομότιτλο "Born To Die". Τον Ιούνιο του 2013 είχε τον πρωταγωνιστικό ρόλο στην ταινία μικρού μήκους "Tropico", με συμπρωταγωνιστή το μοντέλο Σον Ρος και σε σκηνοθεσία του Άντονι Μάντλερ. Η ταινία κυκλοφόρησε στις 5 Δεκεμβρίου στο κανάλι της στο Youtube με soundtrack από δικά της τραγούδια, όπως τα: "Body Electric", "Gods and Monsters" και "Bel Air".
Φιλολογικός Συνέκδημος

Ο Φιλολογικός Συνέκδημος ήταν ένα λογοτεχνικό περιοδικό. Τα άρθρα του συντάσσονταν από λόγιους άνδρες της εποχής στα μέσα του 19ου αιώνα, με εκδότη τον Νικόλαο Αργυριάδη από την Σιάτιστα. Η θεματολογία των κειμένων, αφορούσε θέματα "«Μακεδονικά και ιδίως περί Θεσσαλονίκης»". 

Το πρώτο τεύχος εκδόθηκε τον Δεκέμβριο του 1849 στο τυπογραφείο του "Χ. Νικολαΐδου Φιλαδελφέως" στην Αθήνα. Κυκλοφορούσε κάθε δεκαπενθήμερο σε δυο τυπογραφικά φύλλα (16 σελίδες ανά φύλλο).

Ενδεικτικά, τα περιεχόμενα του πρώτου φύλλου ήταν:
* Λόγος του αρχιμανδρίτου και καθηγητού της Θεολογίας Κυρίου Μιχαήλ Αποστολίδου, εκφωνηθείς τη λ΄ Ιανουαρίου ,αωμθ΄ τελουμένου του μνημοσύνου των φιλογενώς και φιλοτίμως υπέρ του Ελληνικού πανεπιστημίου συνδραμόντων, σελ. 161-176.
* ΗΠΕΙΡΩΤΙΚΑ , ήτοι περί του προς την παιδείαν ζήλου των Ιωαννιτών, έτι δε και περί Δωδώνης, υπό Αλεξίθου Πάλλη καθηγητού της Ιατρονομικής εν τω του Όθωνος Πανεπιστημίω, σελ. 285-290.
* ΣΥΛΛΟΓΗ ΕΠΙΓΡΑΦΩΝ (Καλυδώνος εν Αιτωλία, Αχρίδος κ.λπ. της Μακεδονίας) ΤΕΩΣ ΑΝΕΚΔΟΤΩΝ υπό του καθηγητού Γρηγορίου Παπαδοπούλου, σελ. 290-299.
* ΜΑΚΕΔΟΝΙΚΑ και ιδίως περί Θεσσαλονίκης υπό Νικολάου Αργυριάδη σελ. 299-304.
Πέπε

Ο Πέπε (πλήρες όνομα στα πορτογαλικά Képler Laveran Lima Ferreira) είναι Πορτογάλος ποδοσφαιριστής, γεννημένος στις 26 Φεβρουαρίου 1983 στην Βραζιλία. Αγωνίζεται ως αμυντικός με τα χρώματα της ΦΚ Πόρτο.
Νικόλαος Σ. Μυλωνάς

Ο Νικόλαος Σ. Μυλωνάς (ρως. Николай Спиридонович Милонас 1816-1890) – ήταν Ρώσος Υποναύαρχος
Μπάρμπρα Στράισαντ

Η Μπάρμπρα Στράισαντ ("Barbara Joan "Barbra" Streisand", 24 Απριλίου 1942) είναι Αμερικανίδα τραγουδίστρια, ηθοποιός, συγγραφέας, παραγωγός ταινιών και σκηνοθέτης. Έχει βραβευτεί με δύο βραβεία Όσκαρ (ένα Α' Γυναικείου Ρόλου κι ένα Καλύτερου Τραγουδιού), οχτώ Βραβεία Γκράμι, πέντε Βραβεία Έμμυ, ένα ειδικό Βραβείο Τόνυ, βραβείο του Αμερικανικού Ινστιτούτου Κινηματογράφου και βραβείο Peabody και είναι μίας από τους λίγους καλλιτέχνες που έχουν κερδίσει Όσκαρ, Έμμυ, Γκράμι και Βραβείο Τόνι.

Είναι μία από τις πιο επιτυχημένες καλλιτέχνες στη μοντέρνα ιστορία της καλλιτεχνικής βιομηχανίας με πωλήσεις πάνω από 71,5 εκατομμύρια δίσκους στις Ηνωμένες Πολιτείες και 140 εκατομμύρια δίσκους παγκοσμίως. Είναι η μεγαλύτερη σε πωλήσεις γυναίκα καλλιτέχνης στι λίστα των Μεγαλύτερων σε Πωλήσεις Καλλιτεχνών της RIAA, η μόνη γυναίκα που βρίσκεται μέσα στο top 10 και η μόνη καλλιτέχνης εκτός της σκηνής του ροκ. Μαζί με τον Φρανκ Σινάτρα, τη Σερ και τη Σίρλεϊ Τζόουνς, μοιράζεται τη διάκριση να έχει βραβευτεί με Όσκαρ υποκριτικής και να έχει φτάσει στην κορυφή του U.S. Billboard Hot 100 chart.

Σύμφωνα με την RIAA, η Στράισαντ κατέχει το ρεκόρ για τα περισσότερους δίσκους στο τοπ 10 από όλες τις γυναίκες καλλιτέχνες - σύνολο 32 από το 1963. Συνολικά έχει 51 χρυσούς δίσκους, 30 πλατινένιους και 13 πολυπλατινένιους στις Ηνωμένες Πολιτείες. 

Πέρα από την καριέρα της στο χώρο της μουσικής, η Στράισαντ έχει διαγράψει λαμπρή πορεία στο χώρο του κινηματογράφου. Έκανε την πρώτη της κινηματογραφική εμφάνιση το 1968 στο μιούζικαλ "Ένα Αστείο Κορίτσι (Funny Girl)" σε σκηνοθεσία Γουίλιαμ Γουάιλερ, ενώ ήταν ήδη καταξιωμένη στο χώρο της μουσικής. Η ταινία της χάρισε Όσκαρ Α' Γυναικείου Ρόλου το οποίο μοιράστηκε με την Κάθριν Χέπμπορν επίσης νικήτρια εκείνη τη χρονιά για την ταινία "Το Λιοντάρι του Χειμώνα (Lion in the Winter)". Έπειτα ακολούθησε μια σειρά από επιτυχημένες ταινίες όπως: "Άλο, Ντόλι! (Hello Dolly, 1969)", "Μια Τρελή Τρελή Καταδίωξη (What's up Doc?, 1972)", "Τα καλύτερά μας χρόνια (The Way We Were, 1973)" (για το οποίο έλαβε την δεύτερή της υποψηφιότητα για Όσκαρ Α' Γυναικείου Ρόλου) και "Ένα Αστέρι Γεννιέται (A Star Is Born, 1976)". Το 1982 σκηνοθέτησε και έκανε την παραγωγή της ταινίας "Yentl", ενώ το δεύτερό της σκηνοθετικό εγχείρημα, η ταινία του 1991 "Ο Πρίγκηπας της Παλίρροιας (The Prince of Tides)" της χάρισε μια υποψηφιότητα για την παραγωγή της ταινίας. Το 1996 σκηνοθέτησε τη ρομαντική κωμωδία "Ο καθρέφτης Έχει δυο πρόσωπα (The Mirror Has Two Faces)" στην οποία είχε επίσης τον πρωταγωνιστικό ρόλο που της χάρισε μια υποψηφιότητα για Χρυσή Σφαίρα καλύτερης ερμηνείας σε μιούζικαλ ή κωμωδία. Πιο πρόσφατος αξιοσημείωτος κινηματογραφικός της ρόλος είναι εκείνος της Ροζ Φόκερ στην κωμωδία "Πεθερικά της Συμφοράς (Meet the Fockers, 2004)" (σίκουελ της ταινίας του 2000 "Γαμπρός της Συμφοράς (Meet the Parents)" ) και στο σίκουελ "Γονείς της Συμφοράς (Little Fockers, 2010)".
Κριστόφορο Μπουοντελμόντι

thumb|right|250px|Χάρτης της Κωνσταντινούπολης από τον Μπουοντελμόντι, 1422
Ο Κριστόφορο Μπουοντελμόντι (ιτ. "Cristoforo Buondelmonti", 1386 - περ. 1430) υπήρξε Ιταλός καλόγερος και γεωγράφος, που κατασκεύασε χάρτες του Αιγαίου και της Κωνσταντινούπολης. Ήταν ο πρώτος χαρτογράφος αυτών των περιοχών.
Βλάσης Ανδρικόπουλος

Ο Βλάσης Ανδρικόπουλος (Λακκώματα Αχαΐας, 1881 - Πάτρα, 20 Ιουνίου 1961) ήταν Έλληνας στρατιωτικός, τιμημένος με πολλά παράσημα, αντιστασιακός, καθώς και αθλητής όπου υπήρξε πανελληνιονίκης.
Μπενεντέττο Μπορντόνε

Ο Μπενεντέττο Μπορντόνε (ιτ. "Benedetto Bordone", 1460–1531) υπήρξε Ενετός βιβλιογράφος, μικρογράφος και χαρτογράφος.
Ουρούμ

Οι Ουρούμ (Λατινική Γραφή: Urum) είναι μικρή τουρκόφωνη μειονότητα ελληνικής καταγωγής. 

Είναι ένας μικρός πληθυσμός ελληνικής καταγωγής, ο οποίος κατοικεί κυρίως στη Νότια-Γεωργία όπως στη περιφέρεια της Τσάλκας, στην Ουκρανία κυρίως στην Κριμαία και τη Μαριούπολη, στη Τουρκία στις πόλεις Τραπεζούντα, Κερασούντα, Ερζερούμ, στην Ελλάδα και στα Βαλκάνια. Ονομάζονται οι Ουρούμ Ρωμιοί και είναι ευρύς όρος που ιστορικά έχει χρησιμοποιηθεί για τον ορισμό χριστιανών λαών πολιτών της Ρωμαϊκής (Βυζαντινής) Αυτοκρατορίας. Οι Ουρούμ υιοθέτησαν την Τουρκική γλώσσα κατά διάφορες περιόδους μετά την πτώση του Βυζαντίου (κάποτε οικειοθελώς, άλλοτε με τη βία), παρέμειναν όμως Χριστιανοί Ορθόδοξοι. Μετά τη διάσπαση της Σοβιετικής Ένωσης πολλοί Ουρούμ μετανάστευσαν στην Ελλάδα. Στη σύγχρονη εθνογραφία, ο όρος αυτός ισχύει μόνο για τον τουρκόφωνο ελληνικό πληθυσμό. Ο όρος Ουρούμ προέρχεται από την αραβική λέξη روم (Ρουμ), που σημαίνει Ρωμαίος. Ο όρος αυτός χρησιμοποιείται σήμερα για ακόλουθες υπό-εθνικές ομάδες των Ελλήνων που είναι οι:

*Ταταρόφωνοι Έλληνες της Κριμαίας που διαμένουν στις περιοχές γύρω από τη Αζοφική Θάλασσα. 
*Τουρκόφωνοι Έλληνες της Τσάλκας της Γεωργίας.
Το Χαμένο Σαββατοκύριακο

Το Χαμένο Σαββατοκύριακο (αγγλ. The Lost Weekend) είναι δραματική ταινία παραγωγής 1945 σε σκηνοθεσία Μπίλι Γουάιλντερ. Πρωταγωνιστές της ταινίας είναι ο Ρέι Μιλάντ και η Τζέιν Γουάιμαν. Το σενάριο της ταινίας που γράφτηκε από το μόνιμο συνεργάτη του Γουάιλντερ, Τσαρλς Μπράκετ είναι βασισμένο στο ομώνυμο μυθιστόρημα του Τσαρλς Ρ. Τζακσον. Η ταινία έχει βραβευτεί με Όσκαρ Καλύτερης Ταινίας, Σκηνοθεσίας, Σεναρίου και Α' Ανδρικού Ρόλου.
Νομοθετικό Σώμα της Νεμπράσκα

Το Νομοθετικό Σώμα της Νεμπράσκα είναι το ανώτατο νομοθετικό σώμα της Πολιτείας της Νεμπράσκα, στην περιοχή των Μεγάλων Πεδιάδων των ΗΠΑ. Το Νομοθετικό Σώμα συνέρχεται στο Πολιτειακό Καπιτώλιο της Νεμπράσκα στην Πόλη του Λίνκολν, στην Κομητεία Λάνκαστερ. 

Το Νομοθετικό Σώμα της Νεμπράσκα είναι ασυνήθιστο για το λόγο ότι είναι μονοθάλαμο και μη κομματικό. Ουδεμία άλλη πολιτεία στις Η.Π.Α. έχει μονοθάλαμο νομοθετικό σώμα, αν και τα νομοθετικά σώματα δύο εδαφών των Η.Π.Α.—των Παρθένων Νήσων και του Γκουάμ—είναι μονοθάλαμα, όπως είναι το Συμβούλιο της Περιφέρειας της Κολούμπια. Με 49 μέλη είναι επίσης το μικρότερο πολιτειακό νομοθετικό σώμα (το επόμενο μικρότερο είναι το 60μελές διθάλαμο Νομοθετικό Σώμα της Αλάσκα).
Ρώμη, ανοχύρωτη πόλη

Η ταινία Ρώμη, ανοχύρωτη πόλη (ιταλικός τίτλος: Roma città aperta) είναι ιταλική νεορεαλιστική δραματική ταινία, παραγωγής 1945, σε σκηνοθεσία Ρομπέρτο Ροσελίνι. Στην ταινία πρωταγωνιστούν οι Άννα Μανιάνι, Άλντο Φαμπρίτσι και Μαρτσέλο Παλιέρο και πραγματεύεται την περίοδο της γερμανικής κατοχής της Ρώμης το 1944. Η ταινία κέρδισε βραβεία σε πολλές κινηματογραφικές διοργανώσεις και έλαβε μια υποψηφιότητα για Όσκαρ Σεναρίου.
ΣΜ Καέν

150px|μικρογραφία|Επετειακό έμβλημα για τα 150 χρόνια από την ίδρυση του συλλόγου
Η Σταντ Μαλέρμπ Καέν Καλβαντός Κάτω-Νορμανδία ("ΣΜ Καέν") είναι γαλλική ποδοσφαιρική ομάδα με έτος ίδρυσης το 1913, και με έδρα την πόλη Καν. Η ονομασία της προέρχεται από το Λύκειο Μαλέρμπ, από το όνομα του ποιητή Φρανσουά ντε Μαλέρμπ (1555-1628). 

Αρχικά υφιστάμενη ως αθλητικός σύλλογος, η Σταντ Μαλέρμπ σύντομα εξειδικεύεται στον τομέα του ποδοσφαίρου, του οποίου γίνεται μία από τις πλέον σημαντικότερες ερασιτεχνικές ομάδες της Νορμανδίας. Αγωνιζόμενη στο Σταντ ντε Βενουά, δοκιμάζει για σύντομο χρονικό διάστημα την περιπέτεια της δεύτερης κατηγορίας, μέσα στην τάχιστη εμφάνιση του επαγγελματισμού στη Γαλλία ανάμεσα στο 1934 και 1938. Μετά τον Β' Παγκόσμιο Πόλεμο, η νορμανδική ομάδα ξαναβρίσκει τον ερασιτεχνισμό : θα πάρει μέρος στις είκοσι από τις εικοσιδύο σεζόν του ερασιτεχνικού πρωταθλήματος Γαλλίας, και στις συνέχεια πολλαπλασιάζει τα σκαμπανεβάσματα ανάμεσα στην Ντιβιζιόν 2 και Ντιβιζιόν 3 από το 1970. 

Ο προπονητής Πιέρ Μανκοβσκί, που προσελήφθη το 1983, θα την βοηθήσει να ανέβει σε σύντομο χρονικό διάστημα τα "σκαλοπάτια" του γαλλικού ποδοσφαίρου. Το 1985, η ομάδα αποκτά καταστατικό επαγγελματικής ομάδας. Τρεις σεζόν αργότερα, η "Μαλέρμπ" προβιβάζεται για πρώτη φορά στην πρώτη κατηγορία. Το 1992, λίγους μόλις μήνες αφού η ομάδα γλίτωσε για λίγο την οικονομική πτώχευση, η ομάδα του Ντανιέλ Ζαντυπέ τερματίζει στην πέμπτη θέση του πρωταθλήματος, συνώνυμης της πρόκρισης για το Κύπελλο ΟΥΕΦΑ της επόμενης σεζόν. Την επόμενη χρονιά, λαμβάνει χώρα η μετακόμιση της ομάδας στο Σταντ Μισέλ Ντ'Ορνανό, σύμβολο των νέων φιλοδοξιών της ομάδας. Τελικά, η ομάδα υποβιβάζεται άδοξα το 1995. Παρά την κατάκτηση του πρωταθλήματος της D2 το 1996, οι Νορμανδοί αρχίζουν σταδιακά να πέφτουν στην ανωνυμία της δεύτερης κατηγορίας. Η πρόσληψη του Πατρίκ Ρεμί το 2002, που αντικαταστάθηκε το 2005 από τον Φρανκ Ντυμά, δίνει την δυνατότητα στην Σταντ Μαλέρμπ να ξαναβρεί μια σχετική αθλητική επιτυχία: οι "malherbistes" καταφέρνουν να προβιβαστούν αρκετές φορές στην ελίτ του γαλλικού ποδοσφαίρου στη διάρκεια της δεκαετίας του 2000 και φτάνουν στον τελικό του Λιγκ Καπ Γαλλίας το 2005. 

Η ομάδα της Καέν έχει ως πρόεδρο τον Ζαν-Φρανσουά Φορτέν από το 2002, και η πρώτη ομάδα διευθήνεται από το 2005 από τον Φρανκ Ντυμά, τον οποίο βοηθά ο κάτοχος διπλώματος προπονητικής Πατρίς Γκαράντ από το 2009. Κατέκτησε το πρωτάθλημα Γαλλίας της Λιγκ 2 το 2010, κάτι που της επιτρέπει να αγωνίζεται στην πρώτη κατηγορία από τότε.
Μέγαρο Γκουέλ

Ένα από τα πιο σημαντικά έργα του καταλανού αρχιτέκτονα Αντόνι Γκαουντί είναι το Μέγαρο Γκουέλ (Palau Güell) στη Βαρκελώνη. Η κατασκευή του ξεκίνησε το 1886 και ολοκληρώθηκε το 1888. Το κτίριο βρίσκεται στην καρδιά της πόλης και πολύ κοντά στην κεντρική της αρτηρία, στις Ράμπλας.

Ο σχεδιασμός του κτιρίου ανατέθηκε στον Γκαουντί από τον βιομήχανο Δον Eusebi Güell i Bacigalupi. Ο Güell, εκείνη την εποχή ήταν εξέχουσα μορφή στην οικονομική, πολιτική και κοινωνική ζωή της Βαρκελώνης και αντιπροσώπευε ιδεολογικά την κοινωνία της πόλης.

Από αρχιτεκτονικής άποψης το κτίριο, λόγω του μικρού οικοπέδου στο οποίο βρίσκεται, αναπτύσσεται καθ’ ύψος σε οχτώ επίπεδα. Πυρήνας του κτιρίου είναι μια κεντρική αίθουσα μουσικής. Γύρω από αυτής αναπτύσσονται η τραπεζαρία, τα σαλόνια και οι αίθουσες υποδοχής. Ο επισκέπτης περνάει διαδοχικά από αυτή τη σειρά μικρότερων χώρων μεταξύ των οποίων και από το προσωπικό γραφείο του Güell για να καταλήξει στο κεντρικό σαλόνι.

Ο χώρος αντιπροσωπεύει ιδεατά το παραδοσιακό μεσογειακό αίθριο. Η γεωμετρία αυτής της αίθουσας αποτελείται από δύο βασικά στοιχεία, τον κύβο και το θόλο, με τον τρούλο να συμβολίζει τον ουρανό και την τετράγωνη κάτοψη της αίθουσας να συμβολίζει τη γη.

Στο μέγαρό του ο Güell, στα τέλη του 19ου αιώνα, φιλοξενούσε πολυάριθμες συγκεντρώσεις καλλιτεχνών και διανοούμενων. Στο μεγάλο σαλόνι διαδραματίζονταν κονσέρτα, δεξιώσεις και ακόμη και θρησκευτικές τελετές, εκδηλώσεις στις οποίες συμμετείχε η υψηλή κοινωνία της Βαρκελώνης. 
Στην πρόσοψη του κτιρίου, ανάμεσα στις δύο εισόδους, η ασπίδα, συμβολίζει τη σημαία της Καταλονίας. Στην οροφή του μεγάρου ο τρούλος προεξέχει και στέφεται με διάφορα σύμβολα μεταξύ των οποίων η σφαίρα του κόσμου, ο ηλιακός δίσκος και πάνω απ’ όλα ο χριστιανικός σταυρός.
Αλέκος Ε. Φλωράκης

Ο Αλέκος Ε. Φλωράκης (γενν. 1948) είναι Έλληνας ποιητής και εθνολόγος.

Έχει γεννηθεί στην Αθήνα. Από τους αρχικούς ποιητές της λεγόμενης Γενιάς του '70, έχει εκδώσει ένδεκα ποιητικά βιβλία καθώς και πεζά. Το 1971 μαζί με τον ποιητή Στέφανο Μπεκατώρο εξέδωσαν την περίφημη πλέον ανθολογία Η Νέα Γενιά που ήταν από τις πρώτες της μετέπειτα λεγόμενης ποιητικής Γενιάς του '70. Είναι διδάκτωρ του Εθνικού Μετσοβείου Πολυτεχνείου στη Σχολή Αρχιτεκτόνων- Μηχανικών. Ζει και εργάζεται μόνιμα στην Τήνο. Σπούδασε στο Πάντειο Πανεπιστήμιο πολιτικές επιστήμες και στην "Εcole des Hautes Εtudes en Sciences Sociales" στο Παρίσι με ειδίκευση στην Aνθρωπολογία της Θρησκείας (DEA), καθώς και Δημοσιογραφία και Δημόσιες Σχέσεις.

ΚΥΡΙΟΤΕΡΕΣ TIMHTIKEΣ ΔIAKPIΣEIΣ

– Bραβείο Aκαδημίας Aθηνών, 1972, για το βιβλίο του "Τήνος· λαϊκός πολιτισμός."

– A΄ Bραβείο της Eν Aθήναις Γλωσσικής Eταιρείας, 1975.

– Bραβείο Eλληνικής Eταιρείας Xριστιανικών Γραμμάτων, 1991, για το βιβλίο του "Η Παναγία της Τήνου στον Αγώνα του ’40".

– Σταυρός Οσίας Μεθοδίας της εν Κιμώλω Ιεράς Μητροπόλεως Σύρου, 2017.

– Αργυρός φοίνικας Σώματος Ελλήνων Προσκόπων, 2018.

– Χαλκό Μετάλλιο Ακαδημίας Αθηνών, για το σύνολο του επιστημονικού έργου του, 2018.
Σμαρούλα Γιούλη

Η Σμαρούλα Γιούλη (27 Ιανουαρίου 1930 - 7 Μαρτίου 2012) ήταν Ελληνίδα ηθοποιός.
Daytona 500

Ο Daytona 500 είναι ένας αγώνας αυτοκινήτων τύπου NASCAR που διεξάγεται κάθε χρόνο στη διεθνή πίστα της παραλίας της Ντεϊτόνα, στη Φλόριντα των ΗΠΑ. Τα οχήματα πρέπει να καλύψουν απόσταση 500 μιλίων (804,7 χιλιομέτρων), από όπου και το όνομα. Η διεξαγωγή του αγώνα γίνεται στα πλαίσια του Sprint Cup Series και θεωρείται ο πιο σημαντικός αγώνας NASCAR , με τον μεγαλύτερο προϋπολογισμό. Οι βαθμοί που κερδίζουν οι οδηγοί είναι οι ίδιοι με τους υπόλοιπους αγώνες της σειράς Sprint Cup race. Από το 1995, σύμφωνα με την κατάταξη της εταιρείας Νίλσεν, ο αγώνας Daytona 500 υπερέβη το ράλι Indianapolis 500 σε τηλεθέαση στις ΗΠΑ. Χαρακτηριστικά, τον αγώνα Daytona 500 του 2006 παρακολούθησαν από τους τηλεοπτικούς δέκτες 20 εκατομμύρια άτομα.

Εξαιτίας ισχυρών βροχοπτώσεων, ο αγώνας Daytona 500 του 2012 αναβλήθηκε για πρώτη φορά στην ιστορία του και επαναπρογραμματίστηκε για τις 27 Φεβρουαρίου. Επίσης για πρώτη φορά διεξήχθη και τη νύχτα, ενώ ο τερματισμός έγινε στις 28 Φεβρουαρίου, με νικητή το Ματ Κένσεθ.

Ο νικητής κερδίζει το τρόπαιο Χάρλι Τζ. Ερλ και το όχημα του εκτίθεται σε μουσείο (Daytona 500 Experience) επί έναν χρόνο.
Συνθήκη της Νίκαιας

Η Συνθήκη της Νίκαιας υπογράφηκε από τους Ευρωπαίους ηγέτες στις 26 Φεβρουαρίου 2001 και τέθηκε σε ισχύ την 1η Φεβρουαρίου 2003. Τροποποίησε τη Συνθήκη του Μάαστριχτ (ή Συνθήκη της Ευρωπαϊκής Ένωσης) και τη Συνθήκη της Ρώμης (ή Συνθήκη περί ιδρύσεως της Ευρωπαϊκής Κοινότητας). Η Συνθήκη της Νίκαιας μεταρρύθμισε τη θεσμική δομή της Ευρωπαϊκής Ένωσης για να προσαρμοσθεί στην προς ανατολάς διεύρυνση, ένα έργο που αρχικά επρόκειτο να γίνει από τη Συνθήκη του Άμστερνταμ, αλλά απέτυχε να διευθετηθεί εκείνη την εποχή.

Η εφαρμογή της συνθήκης ήταν εν αμφιβόλω για μία περίοδο, ύστερα από την αρχική της απόρριψη από τον ιρλανδικό λαό στο δημοψήφισμα του 2001. Το αρνητικό αποτέλεσμα αυτού του δημοψηφίσματος ανατράπηκε στο επόμενο δημοψήφισμα που διενεργήθηκε μετά από ένα χρόνο.
Ριγκολέττο

μικρογραφία|300px|Αφίσα από την πρεμιέρα του Ριγκολέττο στο Θέατρο Λα Φενίτσε της Βενετίας (11 Μαρτίου 1851).
Ο Ριγκολέττο ("Rigoletto", παλαιότερα συχνά εξελληνισμένα ως Ριγολέττος) είναι μία όπερα σε τρεις πράξεις του Τζουζέπε Βέρντι, πάνω σε ιταλικό λιμπρέτο του Φραντσέσκο Μαρία Πιάβε βασισμένο στο θεατρικό έργο του Βίκτορος Ουγκώ "«Ο βασιλιάς διασκεδάζει»" ("Le Roi s'amuse"). Είναι μία από τις γνωστότερες όπερες του Βέρντι, θεωρούμενη από πολλούς ως το πρώτο από τα αριστουργήματα της ώριμης περιόδου του. Πρωτοπαρουσιάστηκε (παγκόσμια πρεμιέρα) στις 11 Μαρτίου του 1851 στο θέατρο «Λα Φενίτσε» της Βενετίας.
Νικόλαος Αργυριάδης

Ο Νικόλαος Αργυριάδης (Σιάτιστα 1812- Αθήνα 1892), ήταν εκπαιδευτικός, συγγραφέας, εκδότης και μεταφραστής λογίων έργων. Τρίτος γιος του Αργυρίου Παπαρίζου μαζί με τον αδελφό του Δημήτριο, προς τιμήν του πατέρα τους, υπέγραφαν ως Αργυριάδαι.
Ελευθερία Ελευθερίου

Η Ελευθερία Ελευθερίου (Παραλίμνι Αμμοχώστου, 12 Μαΐου 1989) είναι Ελληνοκύπρια τραγουδίστρια. Έγινε γνωστή από το ελληνικό μουσικό σόου The X-Factor όπου αποχώρησε στο πέμπτο live. Το 2012 εκπροσώπησε την Ελλάδα στον Διαγωνισμό Τραγουδιού της Eurovision με το τραγούδι «Aphrodisiac» παίρνοντας την 17η θέση, ενώ στην ψηφοφορία μόνο του κοινού, χωρίς τις επιτροπές πήρε την 9η θέση.
Σαμίρ Νασρί

Ο Σαμίρ Νασρί ("Samir Nasri", 26 Ιουνίου 1987) είναι Γάλλος διεθνής ποδοσφαιριστής, με καταγωγή από την Αλγερία, ο οποίος αγωνίζεται στην Δόξα Χέρσου και στην Εθνική Γαλλίας. Αρχικά αγωνιζόταν ως επιθετικός μέσος και πλάγιος μέσος, αν και έχει αγωνιστεί και ως επιτελικός μέσος. Ο Νασρί είναι γνωστός για τις τεχνικές του ικανότητες, τη δημιουργηκότητά του, τη κίνησή του στο χώρο, και τη δυνατότητά του να "διαβάζει" το παιχνίδι. Αλγερινής καταγωγής, έχει περιγραφεί ως ένας παίκτης του οποίου "η διορατικότητα και η φαντασία του τον καθιστούν έναν δύσκολο αντίπαλο". Το αγωνιστικό του στυλ, η ικανότητά του, και η καταγωγή του αποτελούν πηγή της σύγκρισής του με τον Γάλλο θρύλο του παγκοσμίου ποδοσφαίρου Ζινεντίν Ζιντάν.
Λαζάρ Μλαντένωφ

Ο Λαζάρ Μλαντένωφ ("Lazar Mladenov", 1853-1917) ήταν βουλγαρικής καταγωγής βικάριος των βουλγαροουνιτών της Μακεδονίας.
Κρις Χέμσγουορθ

Ο Κρις Χέμσγουορθ (αγγλικά: "Chris Hemsworth", 11 Αυγούστου 1983) είναι Αυστραλός ηθοποιός, γνωστός κυρίως για το ρόλο του στην ταινία "Thor", όπου υποδύθηκε τον ομώνυμο σούπερ ήρωα. Επανέλαβε τον ρόλο του στις ταινίες της Marvel: "Οι Εκδικητές" (The Avengers) το 2012, "Thor 2: Σκοτεινός Κόσμος" (Thor: The Dark World) το 2013. και "Οι Εκδικητές: Η Εποχή του Ultron" (Avengers: Age of Ultron) το 2015. Ακολούθησαν οι ταινίες "" το 2017, "Εκδικητές: Ο Πόλεμος της Αιωνιότητας" (Avengers: Infinity War) το 2018 και Εκδικητές: Η Τελευταία Πράξη (Avengers: Endgame) το 2019. Πρωταγωνίστησε επίσης ως Κιμ Χάιντ στην σαπουνόπερα "Home and Away". Έχει πρωταγωνιστήσει και στην ταινία "Το Μικρό Σπίτι στο Δάσος" (The Cabin in the Woods) . Τα αδέρφια του Λίαμ και Λουκ Χέμσγουορθ είναι επίσης ηθοποιοί. Το 2012 έλαβε υποψηφιότητα για BAFTA Ανερχόμενου Αστεριού..
Μπελίντα Καρλάιλ

Η Μπελίντα Τζο Κουρζέσκι Καρλάιλ ("Belinda Jo Carlisle", 17 Αυγούστου 1958), γνωστότερη ως Μπελίντα Καρλάιλ, είναι Αμερικανίδα τραγουδίστρια. Στην τριαντάχρονη καριέρα της η Καρλάιλ γεύτηκε δυο φορές την επιτυχία. Πρώτα το 1981 ως frontwoman του 5μελούς γυναικείου συγκροτήματος The Go-Go's (το πρώτο θηλυκού γένους με μέλη που έγραφαν τα δικά τους τραγούδια και έπαιζαν μόνες τους μουσικά όργανα στην ιστορία της μουσικής) με τον πανκ ποπ δίσκο "Beauty And The Beat" που καρφώθηκε στο νούμερο 1 του αμερικάνικου Billboard καθώς και το 1987 με το δίσκο "Heaven On Earth" και το σινγκλ "Heaven Is A Place On Earth" που έγινε παγκόσμια επιτυχία και νούμερο 1 σε Αμερική κι Ευρώπη. Η Καρλάιλ τον Ιούνιο του 2010 κυκλοφόρησε την αυτοβιογραφία της "Lips Unsealed" που έγινε μπεστ σέλερ και απέσπασε θετικές κριτικές.
Χάρολντ Μόρφυ

Ο Χάρολντ Μόρφυ (αγγλικά: "Harold Morphy "), γεν. (Πάτρα 6 Μαρτίου 1902 - Κέρκυρα 1987), ήταν Ιρλανδός εφοπλιστής και αθλητής της κωπηλασίας, με συμμετοχή στους Ολυμπιακούς αγώνες. Καταγόταν από την οικογένεια "Μόρφυ", με ρίζες στην Ιρλανδία και εμπορικές δραστηριότητες στην Πάτρα, όπου απόγονοι τους μένουν μόνιμα, μέχρι και σήμερα.

Γεννήθηκε στην Πάτρα το 1902, ήταν γιος του Γουλιέλμου Μόρφυ και είχε άλλα 6 αδέλφια. Ο πατέρας του, είχε συμβάλει στην διάδοση πολλών αθλημάτων στην Πάτρα, όπως και ο αδελφός του, Άρθουρ. Η κόρη του Χάρολντ, είναι η σημερινή υποπρόξενος της Μεγάλης Βρετανίας στην Πάτρα, Μαριζάν Καρατζά-Μόρφυ. Το 1956, όταν η ναυτιλιακή εταιρεία της οικογένειας Μόρφυ μετέφερε την έδρα της στον Πειραιά, ο Χάρολντ παραχώρησε τα κτίρια και το οικόπεδο της, στους Ν.Ο. Πατρών κι Ε.Α. Πατρών, με μοναδικό αντίτιμο να πληρώσουν τον φόρο κληρονομιάς. Εκεί σήμερα υπάρχει και το κλειστό γυμναστήριο της Ε.Α. Πατρών.

Ο Χάρολντ, το 1924, συμμετείχε με την ολυμπιακή ομάδα της Μεγάλης Βρετανίας στους Ολυμπιακούς αγώνες, της ίδιας χρονιάς, στο Παρίσι. Συμμετείχε στην κωπηλασία στην "Οκτάκωπο μετά πηδαλιούχου" όπου στον τελικό ήταν τέταρτος (4ος). Αναφέρεται ότι ήταν μέλος του Βρετανικού κωπηλατικού συλλόγου "Thames Rowing Club".

Το 1929, που ιδρύθηκε ο Ν.Ο. Πατρών, έγινε μέλος του και από τους πρώτους αθλητές του συλλόγου. Το 1929 στους πρώτους αγώνες που διοργάνωσε ο ΝΟΠ τις "Ναυτικές επιδείξεις" πήρε μέρος και ήταν πρώτος στα 50 ελευθέρας στην Γ' σειρά, και 2ος στις καταδύσεις.
Χουσκβάρνα ΦΦ

Η Χουσκβάρνα ΦΦ είναι μια ποδοσφαιρική ομάδα από την πόλη Χουσκβάρνα στη Σουηδία.
Παναγιώτης Θεριανός

Ο Παναγιώτης Θεριανός, (Πάτρα 4 Ιανουαρίου 1947), είναι Έλληνας πρωταθλητής της πυγμαχίας από την Πάτρα. Αγωνιζόταν στην Ε.Α. Πατρών κι ήταν μέλος της εθνικής ομάδας πυγμαχίας, είχε συμμετάσχει σε Ολυμπιακούς αγώνες και ήταν και Βαλκανιονίκης. Στην προσωπική του ζωή ήταν αστυνομικός, ξεκίνησε την πυγμαχία από 17 ετών και στα 19 του , το 1966, ήταν ήδη πρωταθλητής Ελλάδος κι είχε καλεστεί στην εθνική Ελλάδος.

Το 1970 ήταν πρώτος σε συναντήσεις εθνικών ομάδων, Ελλάδα-Δυτική Γερμανία στο Βερολίνο, Ελλάδας-Γαλλίας πάλι πρώτος, και Ελλάδας-Αυστρίας πάλι πρώτος.

Στο πανελλήνιο πρωτάθλημα του 1971 ήταν πρώτος στα 67 κιλά με νίκη επί του Παπαθεωδόρου του ΠΑΟ, αλλά και πρωταθλητής Ελλάδος στον ομαδικό με την Ε.Α. Πατρών.

Το 1972 στους διεθνείς αγώνες Ελλάδας-Ιταλίας-Γιουσκοσλαβίας ήταν πρώτος στα 71 κιλά με νίκη επί του Γιουγκοσλάβου Μίλοβιτς. Στο Πανελλήνιο πρωτάθλημα του 1972 στα 67 κιλά ήταν πρώτος νικώντας στον τελικό τον Βλάχο του Εθνικού Αθηνών με διακοπή του αγώνα από τον διαιτητή στον Γ΄γύρο . Στους Βαλκανικούς αγώνες του 1972 της Άγκυρας ήταν δεύτερος βαλκανιονίκης στα 67 κιλά. Στους Ολυμπιακούς αγώνες του 1972 συμμετείχε στα 67 κιλά όπου ηττήθηκε από τον Ανατολικογερμανό "Γουώλκε" . Πρώτος ήταν και στο στρατιωτικό πρωτάθλημα στα 67 κιλά.

Το 1973 στο πανελλήνιο πρωτάθλημα ήταν πρώτος νικώντας στον τελικό τον Γασπαρινάτο της Παναχαϊκής με νοκ άουτ στον Α' γύρο. Στους βαλκανικούς του 1973 αποκλείστηκε στον Β' γύρο από τον Βούλγαρο Κόλεφ, στον Α' γύρο είχε αποκλείσει τον Γιουγκοσλάβο Τζελεσοβίσοβιτς.

Το 1974 στους βαλκανικούς αγώνες κατέκτησε το χάλκινο μετάλλιο.

Μετά το τέλος της καριέρας του έγινε προπονητής πυγμαχίας και προπονούσε για χρόνια την ομάδα των σωμάτων ασφαλείας. Το 1977 έγραψε κι έκδωσε το βιβλίο "Τεχνική του μποξ", την ίδια χρονιά τιμήθηκε από την ελληνική ομοσπονδία.
Toxicity

Το Toxicity είναι το δεύτερο άλμπουμ του Heavy Metal συγκροτήματος System of a Down, και κυκλοφόρησε το Σεπτέμβριο του 2001 (4 Σεπτεμβρίου 2001) από την δισκογραφική εταιρία American Recordings. Γρήγορα έγινε νούμερο ένα στις ΗΠΑ, με 200.000 αντίτυπα, και στον Καναδά. Γενικά το Toxicity έχει πουλήσει πάνω από 12 εκατομμύρια αντίτυπα παγκοσμίως και είναι πλατινένιος δίσκος στις ΗΠΑ.
Έρεμπρο ΣΚ

Η Έρεμπρο ΣΚ είναι σουηδική ποδοσφαιρική ομάδα από την πόλη Έρεμπρο. Η ομάδα δίνει τους εντός έδρας αγώνες στο Behrn Arena. Χρώματα της ομάδας είναι το μαύρο και το άσπρο. Ιδρύθηκε στις 28 Οκτωβρίου 1908. Έχει συμμετάσχει σε 44 περιόδους στο Πρωτάθλημα ποδοσφαίρου Σουηδίας, με πρώτη σεζόν τη 1946-47.
Φρανκ Γκοντιό

Ο Φρανκ Γκοντιό ("Franck Goddio", 1947) είναι Γάλλος αρχαιολόγος. 

Γεννήθηκε το 1947 στην Καζαμπλάνκα. Σπούδασε στατιστική και οικονομικά, ασχολείται όμως από το 1985 με την αρχαιολογία. Έκανε σημαντικές ανακαλύψεις, στην Αλεξάνδρεια και . Συνεργάζεται με κρατικούς οργανισμούς.
ΙΦΚ Νόρσεπινγκ

Η ΙΦΚ Νόρσεπινγκ (σουηδικά: "IFK Norrköping", ) είναι μια επαγγελματική ποδοσφαιρική ομάδα από το Νόρσεπινγκ. Η ομάδα συνδέετεται με την Östergötlands Fotbollförbund. Αγωνίζεται στο Idrottsparken. Χρώματα της ομάδα είναι το μπλε και το άσπρο. Ιδρύθηκε στις 29 Μαΐου 1897. Έχει κερδίσει 13 εθνικά πρωταθλήματα και 6 Κύπελλα. Πρώτη σεζόν της ομάδας στην ανώτατη κατηγορία ήταν η περίοδος 1942-43. Πιο πετυχημένη περίοδος της ομάδας ήταν τη δεκαετία του 1940, όπου κέρδισε 5 πρωταθλήματα και δύο κύπελλα.
Ντέγκερφορς ΙΦ

Η Ντέγκερφορς ΙΦ είναι σουηδική ποδοσφαιρική ομάδα από την πόλη Ντέγκερφορς. Η ομάδα ιδρύθηκε στις 13 Ιανουαρίου 1907. Αγωνίζεται στη Σούπερεταν. Αγωνίστηκε για πρώτη φορά στο Πρωτάθλημα ποδοσφαίρου Σουηδίας το 1939, χρησιμοποιώντας το νέο της στάδιο, το Stora Valla. Ρεκόρ χωρητικότητας του σταδίου είναι οι 21065 θεατές με αντίπαλο την ΙΦΚ Νόρσεπιγκ το 1963.
Άντζελα

Η Άντζελα (Iσπανικά: "Ángela") είναι τηλενουβέλα μεξικάνικης παραγωγής του 1998. 

Πρωταγωνιστούν Ανχέλικα Ριβέρα, Χουάν Σολέρ, Ιγνάσιο Λόπεζ Τάρσο, Πατρίσια Ναβιδάδ και Γιακελίν Αντέρε.
Εθνική Σουηδίας Κ-19 (ποδόσφαιρο ανδρών)

Η Εθνική Σουηδίας Κ-19 (ποδόσφαιρο ανδρών) είναι η ποδοσφαιρική ομάδα που εκπροσωπεί τη Σουηδία σε διοργανώσεις για ποδοσφαιριστές κάτω των 19 ετών. Η ομάδα δημιουργήθηκε με τη μετατροπή του Ευρωπαϊκού Πρωταθλήματος Ποδοσφαίρου Κ-18, το οποίο μετονομάστηκε σε Κ-19 το 2002.
Αλ Πιτρέλλι

Ο Αλ Πιτρέλλι ("Al Pitrelli", 26 Σεπτεμβρίου 1962) είναι Αμερικανός κιθαρίστας της χέβι μέταλ μουσικής, γνωστός ως μέλος των συγκροτημάτων Megadeth, Alice Cooper, Savatage, Trans-Siberian Orchestra και Blue Öyster Cult.
Λιουνγκσίλε ΣΚ

Η Λιουνγκσίλε ΣΚ είναι μια σουηδική ποδοσφαιρική ομάδα από την πόλη Λιουνγκσίλε. Η ομάδα ιδρύθηκε το 1926 και αγωνίζεται στη Σούπερεταν. Είναι γνωστή για τους προβιβασμούς της την περίοδο μεταξύ 1990 και 1997. Το 1990 αγωνιζόταν στην "Division 5" και κατάφερε να προαχθεί στην "Division 4", "Division 3", "Division 2", "Division 1" και Σούπερεταν (Β΄ κατηγορία), μέχρι που έφτασε στην Άλσβενσκαν (Α΄ κατηγορία) το 1997. 

Υποβιβάστηκε δύο φορές (1997 και 2000) και αγωνίστηκε μερικές περιόδους στην τέταρτη κατηγορία (Division 2 Västra Götaland) πριν επανέλθει στη Σούπερεταν το 2004. Το 2007 η ομάδα πέτυχε την επάνοδο στην Άλσβενσκαν.
Στέφανος Παπαθεοδώρου

Ο Στέφανος Παπαθεοδώρου (γεν. Πειραιάς, 16 Μαρτίου 1960) είναι έλληνας παλαίμαχος ποδοσφαιριστής και νυν προπονητής ποδοσφαίρου. 

Ξεκίνησε το ποδόσφαιρο από το σύλλογο του Α.Σ. Δραπετσώνας, με τον οποίο αγωνίσθηκε στα τοπικά πρωταθλήματα της Ε.Π.Σ. Πειραιώς, στο Ερασιτεχνικό πρωτάθλημα και στη Β΄Εθνική (περίοδος 1978-79).

Το καλοκαίρι του 1979 υπόγραψε στον Παναθηναϊκό, αλλά σύντομα δόθηκε σαν δανεικός στον ΟΦΗ, με τον οποίο έλαβε μέρος σε 18 παιχνίδια, επιτυγχάνοντας και 1 γκολ. Στη θέση του αμυντικού μέσου υπήρχαν τότε αρκετοί έμπειροι παίκτες στην κρητική ομάδα και το 1983 ο Παπαθεοδώρου, που πάντα ανήκε στον ΠΑΟ, παραχωρήθηκε στο Αιγάλεω όπου και έπαιξε 2 περιόδους (42 συμμετοχές). Μετά τον υποβιβασμό του συλλόγου της δυτικής Αθήνας (1985), ο Στέφανος Παπαθεοδώρου συνέχισε επιτυχώς τη σταδιοδρομία του στη Δόξα Δράμας για 8 σεζόν, συμπληρώνοντας με αυτήν 144 συμμετοχές (1 γκολ) στην Α΄Εθνική (7 έτη) ενώ το 1987-88 η Δόξα έπαιξε στη Β΄Εθνική. Συνολικά, έλαβε μέρος σε 204 αγώνες πρωταθλήματος της μεγάλης κατηγορίας. Έκλεισε την αγωνιστική του καριέρα στον Βαρβασιακό Χίου στο Ερασιτεχνικό πρωτάθλημα και στη Γ΄Εθνική, από το 1993-94 μέχρι και το 1996. 

Τα τελευταία χρόνια εργάζεται ως καθηγητής σε ΕΠΑΛ και σαν προπονητής ερασιτεχνικών συλλόγων της Χίου, όπου είναι εγκατεστημένος μόνιμα.
Πυθαγόρας ο Ρήγιος

Ο Πυθαγόρας ο Ρήγιος ή Πυθαγόρας ο Σάμιος (ακμή περίπου 475–450 π.Χ.) υπήρξε φημισμένος αρχαίος Έλληνας γλύπτης του 5ου αιώνα π.Χ. και σύμφωνα με τον Πλίνιο δεν πρέπει να συγχέεται με τον επίσης Σάμιο Πυθαγόρα, ο οποίος ήταν μαθηματικός.

Γεννήθηκε στη Σάμο. Δεν είναι ακριβώς γνωστό πότε διέπρεψε. O Φίλιπ Σμιθ τον χρονολογεί στην 87η Ολυμπιάδα, το 428 π.Χ. Νεώτεροι ιστορικοί αναφέρουν ότι αποδήμησε στην Μεσσήνη της Ιταλίας στις αρχές του 5ου αιώνα π.Χ. και υπηρέτησε στον τύρανο Αναξίλαο στο Ρήγιο, όπου μαθήτευσε στον Κλέαρχο. Εργάστηκε αρχικά ως ζωγράφος, και μετά στράφηκε στην γλυπτική.
Εθνική Σουηδίας Κ-21 (ποδόσφαιρο ανδρών)

Η Εθνική Σουηδίας Κ-21 (ποδόσφαιρο ανδρών) είναι η ποδοσφαιρική ομάδα που εκπροσωπεί τη Σουηδία στις διοργανώσεις κάτω των 21 ετών. Ελέγχεται από τη Σουηδική Ποδοσφαιρική Ομοσπονδία. Έδρα της ομάδας είναι το Σβέντμπανκ Στάντιον στο Μάλμε. Η ομάδα ιδρύθηκε με τη θέσπιση του Ευρωπαϊκού πρωταθλήματος ποδοσφαίρου Κ-23, το οποίο έγινε Κ-21 το 1978.

Πρώτη συμμετοχή της ομάδα σε τελική φάση του Ευρωπαϊκού πρωταθλήματος έγινε το 1986. Το 1992 τερμάτισε στη 2η θέση. Το 1990 και το 2009 έφτασε μέχρι τα ημιτελικά. Ο Αλεξάντερ Φαρνερούντ είναι ο ποδοσφαιριστής με τις περισσότερες συμμετοχές στην ομάδα (35 συμμετοχές μεταξύ 2002 και 2006). Ο Όλα Τοϊβόνεν είναι ο πρώτος σκόρερ της ομάδας με 12 γκολ την περίοδο 2006–2009.
Εθνική Σουηδίας Κ-17 (ποδόσφαιρο ανδρών)

Η Εθνική Σουηδίας Κ-17 (ποδόσφαιρο ανδρών) είναι η ποδοσφαιρική ομάδα που εκπροσωπεί τη Σουηδία σε διοργανώσεις για ποδοσφαιριστές κάτω των 17 ετών. Η ομάδα δημιουργήθηκε μετά από τη μετατροπή του Ευρωπαϊκού Πρωταθλήματος Ποδοσφαίρου Κ-16 σε Κ-17 το 2002.
Αναξίλαος

Ο Αναξίλαος (ή Αναξίλας) υπήρξε τύραννος του Ρήγιου. Ανάμεσα στην περίοδο 500 π.Χ. έως 476 π.Χ. έγινε Ολυμπιονίκης σε αρματοδρομία απήνης στην αρχαία Ολυμπία.

Γεννήθηκε στην Μεσσηνία της Πελοποννήσου. Τυράννευσε το 494 π.Χ. και συμμάχησε με την Σάμο και τα Ιόνια Νησιά κατά της Μεσσήνης που τελούσε υπό την τυραννία του Σκύθη. Αφού οι Σάμιοι κατέλαβαν την Μεσσήνη, ο Αναξίλαος επιτέθηκε, τους εκτόπισε, και ανέλαβε αυτός την εξουσία, δίνοντας και το όνομα στην πόλη.Ο γιος του ο Λεόφρων αναφέρεται επίσης ως νικητής στους Ολυμπιακούς αγώνες καθώς και ότι παρέθεσε ένα μεγαλειώδες συμπόσιο για τα μεθεόρτια, ωστόσο είναι αβέβαιο το αν γίνεται σύγχυση με τη νίκη του πατέρα του ή όχι.
Εθνική Σουηδίας Κ-18 (ποδόσφαιρο ανδρών)

Η Εθνική Σουηδίας Κ-18 (ποδόσφαιρο ανδρών) ήταν η ποδοσφαιρική ομάδα που εκπροσωπούσε τη Σουηδία σε διοργανώσεις για ποδοσφαιριστές κάτω των 18 ετών. Η ομάδα συμμετείχε στο Ευρωπαϊκού Πρωτάθλημα Ποδοσφαίρου Κ-18. Πρώτη εμφάνιση της ομάδας έγινε το 1963. Το 2002 η διοργάνωση μετονομάστηκε σε Κ-19, και έτσι έπαψε να υφίσταται, και αντικαταστάθηκε από την Εθνική Σουηδίας Κ-19.
Λος Τέκες

Το Λος Τέκες ("Los Teques") είναι πρωτεύουσα του κρατιδίου Μιράντα της Βενεζουέλας. Σύμφωνα με την απογραφή του 2011, έχει 251.466 κατοίκους. Η πόλη σήμερα είναι πόλη δορυφόρος του Καράκας. Είναι κτισμένη σε υψόμετρο 1.200 μέτρων.
ΦΚ Ντομαγκνιάνο

Η ΦΚ Ντομαγκνιάνο, είναι μια ποδοσφαιρική ομάδα από τον Άγιο Μαρίνο. Η ομάδα ιδρύθηκε το 1966. Αγωνίζεται στο Πρωτάθλημα ποδοσφαίρου Σαν Μαρίνο – "Γκιρόνε Β΄". Χρώματα της ομάδας είναι το κόκκινο και το κίτρινο. Προηγουμένως ήταν γνωστή ως ΣΠ Ντομαγκνιάνο. Είναι μία από τις γνωστότερες ομάδες στον Άγιο Μαρίνο. Έχει συμμετάσχει στο ΟΥΕΦΑ Γιουρόπα Λιγκ αλλά αποκλείστηκε στον πρώτο προκριματικό γύρο.
Σαν Μαρίνο Κάλτσιο

Η Σαν Μαρίνο Κάλτσιο είναι ποδοσφαιρική ομάδα από τον Άγιο Μαρίνο. Η ομάδα ιδρύθηκε το 1960 ως ΣΣ Σερενίσιμα ("Σοσιετά Σπορτίβα Σερενίσιμα"). Η Σερενίσιμα συγχωνεύτηκε με την ΣΣ Γιουβένες το 1973, αλλάζοντας την ονομασία της σε Α.Κ. Σαν Μαρίνο ("Ασοσιατζιόνε Κάλτσιο Σαν Μαρίνο") και την σεζόν 1988–89, υιοθέτησε την σημερινή της ονομασία. Αγωνίζεται στη Λέγκα Προ Πρίμα Ντιβιζιόνε, την τέταρτη κατηγορία του ιταλικού ποδοσφαίρου.
Βρετονικό Κομμουνιστικό Κόμμα

Το Βρετονικό Κομμουνιστικό Κόμμα (βρετον.: "Strollad komunour Vreizh") ήταν βρετονικό κομμουνιστικό και αυτονομιστικό κίνημα.
ΦΚ Φιορεντίνο

Η ΦΚ Φιορεντίνο είναι μια ποδοσφαιρική ομάδα από την πόλη Φιορεντίνο στον Άγιο Μαρίνο. Η ομάδα ιδρύθηκε το 1974. Αγωνίζεται στο Πρωτάθλημα ποδοσφαίρου Σαν Μαρίνο – "Γκιρόνε Β΄". Χρώματα της ομάδας είναι το μπλε και το κόκκινο. Μέχρι τη σεζόν 2004-05 ήταν γνωστή ως ΣΣ Μοντεβίτο. Έχει κατακτήσει ένα πρωτάθλημα το 1992.
Μονοδιάστατος χώρος

Μονοδιάστατος χώρος στη φυσική και τα μαθηματικά είναι μια ακολουθία ν αριθμών η οποία μπορεί να γίνει κατανοητή ως σημείο ενός πολυδιάστατου χώρου. Έστω ότι ο χώρος αυτός είναι ν διαστάσεων, τότε, όταν το ν = 1, το σύνολο όλης αυτής της περιοχής ονομάζεται Μονοδιάστατος Ευκλείδειος χώρος.
Δημήτρης Μπεκιάρης

Ο Δημήτρης Μπεκιάρης (γεν. Λουτράκι, 7 Σεπτεμβρίου 1956) είναι Έλληνας παλαίμαχος ποδοσφαιριστής, που αγωνιζόταν στη θέση του σέντερ-φορ.

Ξεκίνησε το ποδόσφαιρο από το σύλλογο του Α.Ο. Λουτρακίου το 1970, από όπου μεταγράφηκε στον Ολυμπιακού Λουτρακίου το καλοκαίρι του 1975, με τον οποίο αγωνίσθηκε στα τοπικά πρωταθλήματα της Ε.Π.Σ. Κορινθίας, στο Ερασιτεχνικό πρωτάθλημα (αναδείχθηκε πρωταθλητής τη σεζόν 1977-78 πετυχαίνοντας 15 γκολ σε 20 συμμετοχές, λόγω στράτευσης) και στη Β΄Εθνική (περίοδοι 1978-79 και 1979-80).

Το καλοκαίρι του 1980 υπέγραψε στην Κόρινθο, με την οποία έπαιξε δυο χρονιές στην Α΄Εθνική (41 συμμετοχές, 2 γκολ) και μια χρονιά στη Β΄ Εθνική. Το 1983 μεταγράφηκε στο Αιγάλεω, επιστρέφοντας στο Επαγγελματικό πρωτάθλημα. Με το σύλλογο της δυτικής Αθήνας έπαιξε άλλες δύο χρονιές στην μεγάλη κατηγορία (43 συμμετοχές, 9 γκολ) και μια στην Β΄ Εθνική (1985-86, 19 συμμετοχές, 4 γκολ).

Συνολικά, πήρε μέρος σε 84 επίσημους αγώνες πρωταθλήματος της Α΄Εθνικής επιτυγχάνοντας 11 τέρματα.

Συνέχισε στον Α.Ο. Χαλκίδας (Γ΄ Εθνική, 1986-87), ξανά στο Αιγάλεω για 6 μήνες (Γ΄ Εθνική) και επέστρεψε στο Λουτράκι, όπου αγωνίσθηκε άλλα 5 χρόνια (έως και τη σεζόν 1991-92, στη Δ΄ Εθνική), κατακτώντας μια άνοδο στη Γ΄ Εθνική (1989). Επίσης έπαιξε στη Ρόδο και στους Greek Americans (ΗΠΑ).
Γιώργος Κολοζώφ

Ο Γιώργος Κολοζώφ (1901 - 1938;) ήταν δικηγόρος, γραμματέας της ΟΚΝΕ και ηγετικό στέλεχος του ΚΚΕ. Μετά την απόδραση του από τις φυλακές Συγγρού κατέφυγε στη Σοβιετική Ένωση, όπου τα ίχνη του χάθηκαν κατά την περίοδο των σταλινικών εκκαθαρίσεων (1936-38).
Εδίτ Γκονσάλες

Η Εδίτ Γκονσάλες ("Edith González Fuentes", 10 Δεκεμβρίου 1964 - 13 Ιουνίου 2019) ήταν Μεξικανή ηθοποιός και χορεύτρια.

Είχε εργαστεί για τα ισπανόφωνα τηλεοπτικά δίκτυα Televisa, Telemundo, και TV Azteca.
Κατά το διάστημα εργασίας της στην Televisa, υποδήθηκε μερικούς από τους σημαντικότερους ρόλους σε μεξικάνικες τηλενουβέλες.
Το 2010 μεταπήδησε από την Televisa στην TV Azteca. Η πρώτη τηλενουβέλα της με την TV Azteca ήταν το "Cielo Rojo" (Κόκκινος Ουρανός). Η πρώτη εμφάνισή της στην TV Azteca ήταν στο ριάλιτι σόου "La Academia" (Η Ακαδημία). 

Η Γκονσάλες είχε μια κόρη (Κονστάνσα, γεννημένη στις 17 Αυγούστου 2004), της οποίας ο πατέρας είναι ο μεξικανός πολιτικός Σαντιάγο Κριλ. Το 2010, Η Εδίτ Γκονσάλες παντρεύτηκε τον Λορένσο Λάσο Μαργάιν

Το 2016 διαγνώστηκε με καρκίνο των ωοθηκών. Στις 13 Ιουνίου 2019 άφησε την τελευταία της πνοή στα 54 της χρόνια.
Γουότερφορντ Γιουνάιτεντ

Η Γουότερφορντ Γιουνάιτεντ είναι μια ποδοσφαιρική ομάδα της Ιρλανδίας, η οποία αγωνίζεται στην πρώτη κατηγορία της χώρας. Η ομάδα ιδρύθηκε το 1930. Χρώματα της ομάδας είναι το μπλε και το άσπρο. Έχει κατακτήσει 6 πρωταθλήματα Ιρλανδίας και 2 κύπελλα. Επιπρόσθετα, έχει 9 ευρωπαϊκές συμμετοχές.
Ψαμμήτιχος Γ΄ της Αιγύπτου

thumb|200px|Ανάγλυφο στο Καρνάκ με παράσταση του βασιλιά Ψαμμήτιχου Γ'
Ο Ψαμμήτιχος Γ΄ της Αιγύπτου ήταν ο τελευταίος Φαραώ της Αιγύπτου της 26ης δυναστείας βασίλευσε από το 526 π.Χ. ως το 525 π.Χ. πριν την κατάκτηση της χώρας από τον Πέρση βασιλιά Καμβύση Β'. Τις περισσότερες πληροφορίες σχετικά με το πρόσωπο του Ψαμμήτιχου παίρνουμε από τον Έλληνα ιστορικό Ηρόδοτο ο οποίος αναφέρει ότι βασίλευσε μόνο 6 μήνες, μετά την κατάκτηση της χώρας του απο τους Πέρσες μεταφέρθηκε σιδεροδέσμιος στα Σούσα όπου εκτελέστηκε. Γιος και διάδοχος του Φαραώ της Αιγύπτου Άμασις Β' διαδέχθηκε τον πατέρα του ύστερα από μια μακρόχρονη ευημερούσα βασιλεία 44 ετών, είχε έναν γιο με το όνομα επίσης Αμάσις η σύζυγος και η κόρη του ήταν ανώνυμες στα ιστορικά κείμενα. Η βασιλεία του ίδιου του Ψαμμήτιχου Γ' δεν έφτασε τους 6 μήνες, λίγες μέρες μετά την στέψη του έπεσε βροχή στην Θήβα γεγονός σπάνιο που θεωρήθηκε κακός οιωνός.
Νταντάλκ ΦΚ

Η Νταντάλκ ΦΚ (αγγλικά: "Dundalk F.C.", ) είναι ποδοσφαιρική ομάδα από την πόλη Νταντάλκ της Ιρλανδίας. Η ομάδα αγωνίζεται στο Πρωτάθλημα ποδοσφαίρου Ιρλανδίας. Ιδρύθηκε το 1903 και είναι η δεύτερη πιο πετυχημένη ομάδα, όσο αφορά τις κατακτήσεις τροπαίων, στην Ιρλανδία. Χρώματα της ομάδας είναι το άσπρο και το μαύρο. Γήπεδο της είναι το Όριελ Παρκ χωρητικότητας 4.500 θεατών.
Ωγκύστ ντυ Βερζιέ ντε Λα Ροσζακλέν

Ο Ωγκύστ ντυ Βερζιέ ντε Λα Ροσζακλέν (γαλλ. Auguste du Vergier de La Rochejaquelein), γεννήθηκε στις 17 Απριλίου 1784 στη Λα Ζωντονιέρ και απεβίωσε στις 21 Νοεμβρίου 1868 στο Παρίσι, ήταν Γάλλος στρατιωτικός και στρατηγός των στρατευμάτων της Βαντέ. Είναι αδερφός των Ανρί και Λουί ντυ Βερζιέ ντε Λα Ροσζακλέν.
Εθνική Ιρλανδίας U21 (ποδόσφαιρο ανδρών)

Η Εθνική Ιρλανδίας U21 (ποδόσφαιρο ανδρών) είναι η ποδοσφαιρική ομάδα της Ιρλανδίας για ποδοσφαιριστές κάτω των 21 ετών. Ελέγχεται από την Ποδοσφαιρική Ομοσπονδία Ιρλανδίας. Αγωνίζεται στο Ευρωπαϊκό πρωτάθλημα ποδοσφαίρου U21 από το 1978.
Γκιόργκι Μαργκβελασβίλι

Ο Γκιόργκι Μαργκβελασβίλι (γεωργ. "გიორგი მარგველაშვილი", 4 Σεπτεμβρίου 1969-) είναι Γεωργιανός ακαδημαϊκός, φιλόσοφος και πολιτικός ο οποίος εξελέγη ως πρόεδρος της Γεωργίας τον Οκτώβριο του 2013 και υπηρέτησε στο αξίωμα από τις 17 Νοεμβρίου 2013 ως τις 16 Δεκεμβρίου 2018. Διατέλεσε πρύτανης του Γεωργιανού Ινστιτούτου Δημοσίων Θεμάτων για δύο θητείες, από το 2000 μέχρι το 2006 και από το 2010 μέχρι το 2012. Ύστερα, χρημάτισε υπουργός Παιδείας και Επιστημών στην κυβέρνηση του Μπιτζίνα Ιβανισβίλι.

Στις 11 Μαΐου 2013, ο Μαργκβελασβίλι ορίστηκε ως υποψήφιος του Γεωργιανού Ονείρου για τις εκλογές του Οκτωβρίου του 2013, στις οποίες εξελέγη πρόεδρος της χώρας συγκεντρώνοντας το 62,11% των ψήφων. Ο ίδιος δεν είναι μέλος κανενός πολιτικού κόμματος.
Ζατρίκιον

Το Ζατρίκιον είναι αρχαιολογικό εύρημα Μινωικής εποχής από την Κνωσό. Εκτίθεται στο Αρχαιολογικό Μουσείο Ηρακλείου, ενώ αντίγραφο του φιλοξενείται και στο Μητροπολιτικό Μουσείο Τέχνης στη Νέα Υόρκη.
Μπεϊλινάμαλαρντ Γιουνάιτεντ ΦΚ

Η Μπεϊλινάμαλαρντ Γιουνάιτεντ ΦΚ είναι μια ημιεπαγγελματική ποδοσφαιρική ομάδα από τη Βόρεια Ιρλανδία. Αγωνίζεται στο Πρωτάθλημα ποδοσφαίρου Βόρειας Ιρλανδίας, την ανώτατη κατηγορία του ποδοσφαίρου στη Βόρεια Ιρλανδία. Η ομάδα ιδρύθηκε το 1975 στο Μπεϊλινάμαλαρντ, κοντά στο Ενισκίλεν. Έδρα της ομάδας είναι το Ferney Park. Χρώματα της ομάδας είναι το μπλε (εντός) και το πράσινο (εκτός). Έχει κατακτήσει δύο πρωταθλήματα Β' κατηγορίας Βορείου Ιρλανδίας.
Εθνική Βόρειας Ιρλανδίας U21 (ποδόσφαιρο ανδρών)

Η Εθνική Βόρειας Ιρλανδίας U21 (ποδόσφαιρο ανδρών) είναι η εθνική ομάδα ποδοσφαίρου κάτω των 21 ετών της Βόρειας Ιρλανδίας. Αγωνίζεται στο Ευρωπαϊκό πρωτάθλημα U21, το οποίο διεξάγεται κάθε δύο χρόνια. Δεν έχει συμμετάσχει στην τελική φάση του τουρνουά, παρά μόνο στην προκριματική φάση.
Βικέντιος Λοπρέστης

Ο Βικέντιος Λοπρέστης (21 Ιανουαρίου 1872 - 22 Ιουλίου 1953) ήταν Έλληνας υποναύαρχος του Πολεμικού Ναυτικού, που την περίοδο 1924 - 1925 διετέλεσε αρχηγός του Γενικού Επιτελείου Ναυτικού.
On n'est pas couché

Το On n'est pas couché είναι τηλεοπτική εκπομπή διαλόγου η οποία εκπέμπει από τις 16 Σεπτεμβρίου 2006 στο γαλλικό τηλεοπτικό κανάλι France 2, κάθε Σάββατο βράδυ κατά την διάρκεια του δεύτερου μισού της βραδινής τηλεοπτικής ζώνης, και πιο συγκεκριμένα προς τις 22:50, ενώ παρουσιαστής της είναι ο Λοράν Ρυκιέ και είναι σε συμπαραγωγή της Κατρίν Μπαρμά και του Λοράν Ρυκιέ.
Γκλέναβον ΦΚ

Η Γκλέναβον ΦΚ είναι ημιεπαγγελματική, βορειοϊρλανδική ποδοσφαιρική ομάδα η οποία αγωνίζεται στο Πρωτάθλημα ποδοσφαίρου Βόρειας Ιρλανδίας. Ο σύλλογος, με έτος ίδρυσης το 1889, έχει ως έδρα την πόλη Λάργκαν και δίνει τις εντός έδρας αναμετρήσεις του στο Μόρνβιου Παρκ. Χρώματα της ομάδας είναι το μπλε και το λευκό. Ο Γκάρι Χάμιλτον έχει αναλάβει καθήκοντα παίκτη-προπονητή των "Lurgan Blues" από τον Δεκέμβριο του 2011, μετά την παραίτηση του προηγούμενου τεχνικού του συλλόγου Μάρτι Κουίν. 

Μεγαλύτερη αντίπαλος της Γκλέναβον είναι η Πόρτανταουν. Οι μεταξύ τους αναμετρήσεις είναι γνωστές ως το "Ντέρμπι του Μέσου Άλστερ", ενώ ο νυν προπονητής της Γκλέναβον, Γκάρι Χάμιλτον, αγωνιζόταν στη Πόρτανταουν, προτού ενταχθεί στους "Lurgan Blues".

Τον Αύγουστο του 2008, ο σύλλογος προσέλαβε έναν νέο προπονητή, τον Στέφεν ΜακΜπράιντ, πρώην Βορειοιρλανδό διεθνή και έναν ιδιαιτέρως αγαπητό στο κοινό της Γκλέναβον παίκτη στη διάρκεια της καριέρας του, όταν και αγωνιόταν στην ομάδα στη διάρκεια της δεκαετίας του 1990. Η παρουσία του ΜακΜπράιντ στην τεχνική ηγεσία του συλλόγου κράτησε, μόλις, επτά μήνες, προτού απομακρυνθεί των καθηκόντων του, λόγω της κάκιστης παρουσίας της Γκλέναβον στο πρωτάθλημα, καθώς αυτή βρισκόταν στην τελευταία θέση του βαθμολογικού πίνακα του εγχώριου πρωταθλήματος. Ο Διευθυντής Ποδοσφαίρου του συλλόγου, Άλαν Φρέιζερ, απομακρύνθηκε, επίσης, των καθηκόντων του. Πρόεδρος του συλλόγου είναι ο Άντριαν Τιρ.

Η Γκλέναβον ήταν η πρώτη επαρχιακή ομάδα που κατέκτησε τον τίτλο της πρωταθλήτριας του Ιρλανδικού Πρωταθλήματος (1951–52) και, επίσης, η πρώτη επαρχιακή ομάδα που να καταφέρνει να πετύχει το νταμπλ με την κατάκτηση πρωταθλήματος και κυπέλλου στη διάρκεια της ίδιας σεζόν (1956–57). Η τελευταία αυτή επιτυχία την κατέστησε, επίσης, ως την πρώτη ομάδα από την Βόρεια Ιρλανδία που να παίρνει την πρόκριση για Ευρωπαϊκή Διοργάνωση. Η Γκλέναβον μέτρησε στις τάξεις της, στη διάρκεια της ιστορίας της, αρκετούς ταλαντούχους και γνωστούς παίκτες, ωστόσο κανείς τους δεν ήταν καλύτερος από τους Ουίλμπερ Κας και Τζίμι Τζόουνς, οι οποίοι ήταν από τους καλύτερους παίκτες του συλλόγου στη διάρκεια των "χρυσών χρόνων" της δεκαετίας του 1950. Οι επιτυχίες που σημειώθηκαν στη διάρκεια της δεκαετίας του 1950 αποτελούν και ορόσημο για την ομάδα από το Λάργκαν, καθώς έπρεπε να φτάσουμε στην σεζόν 1993–94 για να φτάσει ο σύλλογος κοντά στην προσθήκη ενός νέου τίτλου πρωταθλητή στην συλλογή του, όταν και για δύο γκολ στη διάρκεια της τελευταίας της αναμέτρησης η Γκλέναβον απέτυχε να στεφτεί πρωταθλήτρια. Πλέον πρόσφατες επιτυχίες του συλλόγου ήταν η θέση της δευτεραθλήτριας ομάδας στη διάρκεια της σεζόν 2001–02, καθώς και οι κατακτήσεις του Ιρλανδικού Κυπέλλου τη σεζόν 1991–92 και 1996–97.
Εθνική Ιρλανδίας Β (ποδόσφαιρο ανδρών)

Η Εθνική Ιρλανδίας Β (ποδόσφαιρο ανδρών) είναι η αναπληρωματική ομάδα της Εθνικής Ιρλανδίας. Δεν υπάρχουν διοργανώσεις για τις ομάδες Β. Ωστόσο, από το 1957 η Ποδοσφαιρική Ομοσπονδία Ιρλανδίας διευθετεί φιλικά παιχνίδια.

Πρώτο παιχνίδι της ομάδες έγινε στις 20 Οκτωβρίου 1957 στο Dalymount Park με αντίπαλο την Εθνική Ρουμανίας (ποδόσφαιρο ανδρών), φέρνωντας ισοπαλία 1-1. Τον Αύγουστο του 1958 η ομάδα ταξίδεψε στο Ρέυκιαβικ και κέρδισε την Εθνική Ισλανδίας (ποδόσφαιρο ανδρών) με 3-2. Το Σεπτέμβριο του 1960, η Ισλανδία πήγε στο Dalymount Park, και έχασε με 2-1. Και στις δύο περιπτώσεις η Ισλανδία χρησιμοποίησε την κύρια ομάδα της και έτσι η Ποδοσφαιρική Ομοσπονδία Ισλανδίας θεωρεί αυτά τα παιχνίδια ως επίσημα διεθνή παιχνίδια. 

Ενδιάμεσα των δύο αυτών παιχνιδιών, η Εθνική Ιρλανδίας Β αντιμετώπισε την Εθνική Νοτίου Αφρικής, κερδίζοντας με 1-0 στο Dalymount Park. Η Νότια Αφρική επίσης θεωτεί αυτά τα παιχνίδια ως διεθνή παιχνίδια. 

Μετά το παιχνίδι με την Ισλανδία το 1960, πέρασαν τριάντα χρόνια πριν η Εθνική Ιρλανδίας Β αγωνιστεί επίσημα ξανά. Το 1990 η ομάδα αναβίωσε και έπαιξε με την Εθνική Αγγλίας Β (ποδόσφαιρο ανδρών). Στις 27 Μαρτίου 1990 κέρδισε την αντίστοιχη αγγλική ομάδα με 4-1, η οποία είναι η μεγαλύτερη νίκη στην ιστορία της ομάδας. Τέσσερα χρόνια αργότερα, η Αγγλία Β κέρδισε την Ιρλανδία Β στο Άνφιλντ με 2-0, την 1η Δεκεμβρίου 1994. Η ήττα αυτή είναι η μεγαλύτερη ήττα της Ιρλανδίας Β. 

Μεταξύ αυτό των δύο παιχνιδιών, η Ιρλανδία Β κέρδισε την Εθνική Δανίας (ποδόσφαιρο ανδρών) 2-0 στο Tolka Park στις 12 Φεβρουαρίου 1992.
Σόπρονι ΒΣΕ

Η Σόπρονι ΒΣΕ είναι μια ουγγρική ποδοσφαιρική ομάδα από την πόλη Σόπρον. Ιδρύθηκε το 1912. Χρώματα της ομάδας είναι το μωβ και το λευκό. Έχει κερδίσει δύο φορές την Nemzeti Bajnokság II, τη δεύτερη κατηγορία της Ουγγαρίας, το 1945 και το 1946, αλλά δεν έχει αγωνιστεί ποτέ στην πρώτη κατηγορία. Το 2011 κατέκτησε το πρωτάθλημα της τρίτης κατηγορίας και έτσι την επόμενη σεζόν αγωνίστηκε στη δεύτερη κατηγορία.
Τσέπελ ΣΚ

Η Τσέπελ ΣΚ είναι ούγγρικος αθλητικός σύλλογος από τη Βουδαπέστη. Η ομάδα ιδρύθηκε το 1912 σαν "Csepeli Torna Klub" («γυμναστικός σύλλογος»). Είναι ένας από τους πιο πετυχημένους ουγγρικούς αθλητικούς συλλόγους σε ολυμπιακά μετάλλια και βαθμούς.

Ο σύλλογος έχει επίσης τμήματα στα εξής αθλήματα: Ποδόσφαιρο, Πετοσφαίριση, Πάλη, Ποδηλασία, Χειροσφαίριση και Πυγμαχία.
Χόνβεντ Βουδαπέστης

Η Χόνβεντ Βουδαπέστης (ουγγρικά: "Budapest Honvéd") είναι ένας ούγγρικος σύλλογος από τη Βουδαπέστη, γνωστός για το ποδοσφαιρικό του τμήμα. "Χόνβεντ" σημαίνει Εθνική Άμυνα. Αρχικά είχε ιδρυθεί σαν "Kispest AC" και έγινε "Kispest FC" το 1926 πριν πάρει το σημερινό της όνομα το 1944. Χρυσή εποχή της ομάδας ήταν τη δεκαετία του 1950 όταν μετονομάστηκε σε "Budapest Honvéd SE" και έγινε η ομάδα του ουγγρικού στρατού. Κορυφαίοι ποδοσφαιριστές εκείνης της περιόδου ήταν οι Φέρεντς Πούσκας, Σάντορ Κότσις, Γιόζεφ Μπόζικ και Ζόλταν Τσίμπορ, οι οποίοι αποτέλεσαν τον πυρήνα της θρυλικής Εθνικής Ουγγαρίας. Η Χόνβεντ κέρδισε 4 πρωταθλήματα τη δεκαετία εκείνη. Τη δεκαετία του 1980 και αρχές της δεκαετίας του 1990 κέρδισε ακόμα 8 πρωταθλήματα. Η ομάδα μετονομάστηκε το 1991 σε "Kispest Honvéd FC" και υιοθέτησε το σημερινό της όνομα το 2003.
Βάσας ΣΚ

Η Βάσας ΣΚ είναι ένας ουγγρικός αθλητικός σύλλογος. Οι περισσότερες εγκαταστάσεις της ομάδας βρίσκονται στη Βουδαπέστη. Ο σύλλογος ιδρύθηκε στις 16 Μαρτίου 1911. Χρώματα του συλλόγου είναι το κόκκινο και το μπλε.

Ο σύλλογος είναι διεθνώς γνωστός για τα πετυχημένα τμήματα του ποδοσφαίρου και της υδατοσφαίρισης, τα οποία έχουν κερδίσει πολλές εθνικές και διεθνείς διοργανώσεις. Επιπρόσθετα, πολλοί αθλητές άλλων τμημάτων έχουν κερδίσει πολλά χρυσά ολυμπιακά μετάλια αλλά και εθνικά και άλλα διεθνή πρωταθλήματα.

Η γυναικεία ομάδα χειροσφαίρισης της ομάδας έχει κερδίσει 15 φορές το πρωτάθλημα Ουγγαρίας και το 1982 το ΕΟΧ Τσάμπιονς Λιγκ Γυναικών.